《贫遣 其一》
明代·王彦泓

愁中白日费销磨，酒畔棋边是处过。杜牧看花当意少，元稹吟草断肠多。

谁知沉饮非荒宴，聊寄孤怀与啸歌。安得暂酬心恨了，芒鞋擎钵一头陀。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。